proxectonos/corpus_dominio_legal_administrativo_tmp huggingface dataset:
ORDE do 11 de decembro de 2024 pola que se fai pública a resolución das axudas económicas para o alumnado que realiza formación práctica en centros de traballo ou FP dual, convocadas pola Orde do 8 de xullo de 2024.
Consellería de Educación, Ciencia, Universidades e Formación Profesional — III. Outras disposicións — 24/12/2024

Mediante a Orde do 8 de xullo de 2024 (DOG do 10 de xullo) regúlase o procedemento para a concesión das axudas económicas para o alumnado que realiza a formación práctica en centros de traballo ou FP dual durante o ano 2024.
O artigo 12 establece que a Consellería de Educación, Ciencia, Universidades e Formación Profesional publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no
Diario Oficial de Galicia
.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2024 (prazo maio), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería de Educación, Ciencia, Universidades e Formación Profesional no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de decembro de 2024
RESOLUCIÓN do 4 de decembro de 2024 pola que se publica o plan de estudos de graduado ou graduada en Biotecnoloxía.
Universidade de Santiago de Compostela — III. Outras disposicións — 17/12/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título polo Acordo do Consello de Ministros do 17 de setembro de 2024 (publicado no BOE do 27 de setembro, pola Resolución da Secretaría Xeral de Universidades do 20 de setembro de 2024).
Este reitorado resolve publicar o plan de estudos conducentes á obtención do título oficial de graduado ou graduada en Biotecnoloxía pola Universidade de Santiago de Compostela.
O plan de estudos a que se refire a presente resolución quedará estruturado conforme figura no anexo da mesma.
Santiago de Compostela, 4 de decembro de 2024
RESOLUCIÓN do 4 de decembro de 2024 pola que se publica o plan de estudos de gradruado ou graduada en Bioloxía.
Universidade de Santiago de Compostela — III. Outras disposicións — 17/12/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título polo Acordo do Consello de Ministros do 17 de setembro de 2024 (publicado no BOE do 27 de setembro, pola Resolución da Secretaría Xeral de Universidades do 20 de setembro de 2024).
Este reitorado resolve publicar o plan de estudos conducente á obtención do título oficial de graduado ou graduada en Bioloxía pola Universidade de Santiago de Compostela.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 4 de decembro de 2024
5.1. Estrutura das ensinanzas.
5.1.1. Distribución do plan de estudos en créditos ECTS:
5.1.2. Créditos de formación básica. Distribución en materias:
5.1.3. Plan de estudos resumido (por módulo):
5.1.4. Plan de estudos resumido (por curso académico):
Primeiro curso.
Segundo curso.
Terceiro curso.
Cuarto curso.
Mencións:
O grao en Bioloxía ofrece dúas mencións:
– Mención en Bioloxía Biosanitaria.
– Mención en Bioloxía Ambiental.
Para obter a mención, deberase completar o itinerario optativo correspondente ao cuarto curso.
O alumnado que desexe ter unha das dúas mencións no seu título deberá cursar, dentro de cada mención, un total de 48 ECTS. Estes estarán constituídos por 12 ECTS do TFG específico da mención e 36 ECTS de materias optativas, elixidos dos 40,5 ECTS ofertados dentro da mención.
Existe la posibilidade de que os/as alumnos/as obteñan o título de graduado ou graduada en Bioloxía sen necesidade de ter unha mención asociada.
RESOLUCIÓN do 4 de decembro de 2024 pola que se publica a modificación do plan de estudos de graduado ou graduada en Comunicación Audiovisual.
Universidade de Santiago de Compostela — III. Outras disposicións — 17/12/2024

De conformidade co disposto nos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade, e obtida a aprobación da modificación do plan de estudos mediante a Resolución do Consello de Universidades do 9 de xullo de 2024.
Este reitorado resolve publicar a modificación do plan de estudos conducente á obtención do título oficial de graduado ou graduada en Comunicación Audiovisual pola Universidade de Santiago de Compostela, publicado no
Boletín Oficial del Estado
núm. 56, do 5 de marzo de 2010.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 4 de decembro de 2024
5.1. Estrutura das ensinanzas.
5.1.1. Distribución do plan de estudos en créditos ECTS:
5.1.2. Créditos de formación básica. Distribución en materias:
5.1.3. Plan de estudos resumido (por módulo):
5.1.4. Plan de estudos resumido (por curso académico):
Primeiro curso.
Segundo curso.
Terceiro curso.
Cuarto curso.
– Optativas sen mención.
– Optativas mención en Estratexia, Análise e Xestión Audiovisuais.
– Optativas mención en Ideación e Creación de Contidos Audiovisuais.
Mencións:
No grao en Comunicación Audiovisual ofrécense dúas mencións a modo de itinerario específico en dúas liñas:
– Mención en Estratexia, Análise e Xestión Audiovisuais.
– Mención en Ideación e Creación de Contidos Audiovisuais.
Cada unha delas con seis materias optativas e un traballo fin de grao específico (48 ECTS en total). Para obter a mención, completarase o itinerario optativo correspondente ao terceiro e cuarto curso.
O/a estudante pódese titular sen mención elixindo as materias optativas libremente entre as ofertadas no título.
RESOLUCIÓN do 12 de decembro de 2024 pola que se deixa sen efecto a publicación no Diario Oficial de Galicia número 238, do 11 de decembro, da Resolución do 11 de novembro de 2024 pola que se aproba unha modificación do prego de condicións da denominación de orixe Valdeorras e pola que se lle dá publicidade.
Axencia Galega da Calidade Alimentaria — III. Outras disposicións — 17/12/2024

No
Diario Oficial de Galicia
núm. 238, do 11 de decembro de 2024, publicouse por erro a Resolución do 11 de novembro de 2024 pola que se aproba unha modificación do prego de condicións da denominación de orixe Valdeorras e pola que se lle dá publicidade. A devandita resolución xa se publicou no DOG núm. 222, do 18 de novembro de 2024.
En consecuencia, e de conformidade coas facultades que teño conferidas,
Deixar sen efecto a publicación que se fixo no DOG do día 11 de decembro de 2024 da Resolución do 11 de novembro de 2024 pola que se aproba unha modificación do prego de condicións da denominación de orixe Valdeorras e pola que se lle dá publicidade, por ter sido xa publicada con anterioridade a dita resolución no DOG núm. 222, do 18 de novembro de 2024.
Santiago de Compostela, 12 de decembro de 2024
RESOLUCIÓN do 4 de decembro de 2024 pola que se publica o plan de estudos de graduado ou graduada en Bioquímica.
Universidade de Santiago de Compostela — III. Outras disposicións — 17/12/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título polo Acordo do Consello de Ministros do 17 de setembro de 2024 (publicado no BOE do 27 de setembro, pola Resolución da Secretaría Xeral de Universidades do 20 de setembro de 2024).
Este reitorado resolve publicar o plan de estudos conducente á obtención do título oficial de graduado ou graduada en Bioquímica pola Universidade de Santiago de Compostela.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 4 de decembro de 2024
5.1. Estrutura das ensinanzas.
5.1.1. Distribución do plan de estudos en créditos ECTS:
5.1.2. Créditos de formación básica. Distribución en materias:
5.1.3. Plan de estudos resumido (por módulo):
5.1.4. Plan de estudos resumido (por curso académico):
Primeiro curso.
Segundo curso.
Terceiro curso.
Cuarto curso.
Mencións:
O grao en Bioquímica oferta a mención en Bioquímica Agroalimentaria e tamén cabe a posibilidade de obter o título sen mención, cursando os créditos optativos (36) de entre a totalidade das materias optativas ofertadas no plan de estudos.
A mención en Bioquímica Agroalimentaria consta de 48 ECTS, dos cales 12 ECTS corresponden ao traballo fin de grao específico da mención e 36 ECTS de materias optativas, que se elixirán entre os 48 ECTS ofertados dentro da mención.
RESOLUCIÓN do 4 de decembro de 2024 pola que se publica o plan de estudos de graduado ou graduada en Empresa e Tecnoloxía.
Universidade de Santiago de Compostela — III. Outras disposicións — 17/12/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título polo Acordo do Consello de Ministros do 17 de setembro de 2024 (publicado no BOE do 27 de setembro, pola Resolución da Secretaría Xeral de Universidades do 20 de setembro de 2024).
Este reitorado resolve publicar o plan de estudos conducente á obtención do título oficial de graduado ou graduada en Empresa e Tecnoloxía pola Universidade de Santiago de Compostela.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 4 de decembro de 2024
5.1. Estrutura das ensinanzas.
5.1.1. Distribución do plan de estudos en créditos ECTS:
5.1.2. Créditos de formación básica. Distribución en materias:
5.1.3. Plan de estudos resumido (por módulo):
5.1.4. Plan de estudos resumido (por curso académico):
Primeiro curso.
Segundo curso.
Terceiro curso.
Cuarto curso.
Mencións:
O grao en Empresa e Tecnoloxía oferta dúas mencións:
– Mención en Desenvolvemento Empresarial e Emprendemento.
– Mención en Xestión da Información e da Tecnoloxía.
Para obter a mención, o alumnado terá que cursar as 9 materias optativas, así como o traballo fin de grao, cuxo contido debe ir vinculado aos contidos da mención cursada.
Existe a posibilidade de que os/as alumnos/as obteñan o título de graduado ou graduada en Empresa e Tecnoloxía sen necesidade de teren unha mención asociada.
EXTRACTO da Resolución do 18 de novembro de 2024 pola que se establecen as bases reguladoras de subvencións, en réxime de concorrencia competitiva, á creación escénica e a súa convocatoria para o ano 2025 (código de procedemento CT403B).
Axencia Galega das Industrias Culturais — III. Outras disposicións — 17/12/2024

BDNS (Identif.): 80161.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán acceder a estas axudas as persoas físicas (autónomas) ou xurídicas privadas, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, que teñan social ou estatutariamente como obxecto ou fin social o desenvolvemento de actividades escénicas que desenvolvan maioritariamente a súa actividade na Comunidade Autónoma de Galicia e estean dadas de alta nas epígrafes 965 da sección de actividades empresariais ou as agrupacións incluídas na división 01: áreas de teatro e circo ou división 02: área de danza da sección 3 de actividades artísticas e cumpran cos requisitos establecidos nestas bases.
Segundo. Finalidade
Determinar as condicións de concesión, en réxime de concorrencia competitiva, das subvencións establecidas pola Agadic para contribuír á promoción da creatividade escénica, no marco das competencias deste organismo, e proceder á súa convocatoria para o ano 2025.
Terceiro. Bases reguladoras
Resolución do 18 de novembro de 2024 pola que se establecen as bases reguladoras de subvencións, en réxime de concorrencia competitiva, á creación escénica e a súa convocatoria para o ano 2025.
Cuarto. Importe
O crédito destinado ao financiamento da subvención será de 870.000 euros, con cargo á aplicación orzamentaria 13.A1.432B.770.0 do orzamento de gastos da Agadic, código de proxecto 2010-00005, distribuído entre as anualidades 2025, 2026 e 2027 segundo a seguinte distribución:
Quinto. Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no Diario Oficial de Galicia.
Santiago de Compostela, 18 de novembro de 2024
RESOLUCIÓN do 11 de decembro de 2024, da Dirección Xeral de Comercio e Consumo, pola que se dá publicidade dos premios concedidos ao abeiro da Orde do 18 de setembro de 2024 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios do Comercio Galego 2024 (código de procedemento IN214C).
Consellería de Emprego, Comercio e Emigración — III. Outras disposicións — 20/12/2024

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 10 das bases reguladoras, procédese á publicación da concesión dos premios do Comercio Galego convocados pola Orde do 18 de setembro de 2024 (
Diario Oficial de Galicia
do 27 de setembro), que figura no anexo a esta resolución.
Norma reguladora: Orde do 18 de setembro de 2024 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios do Comercio Galego 2024 (código de procedemento IN214C).
Finalidade da subvención: premios do Comercio Galego.
Crédito orzamentario: 19.000,00 €.
Aplicación orzamentaria: 44.06.751A.481.0.
Santiago de Compostela, 11 de decembro de 2024
– Premio Comercio 2024, cunha contía de 5.000 euros:
Delirio Cotidiano, S.L. (Lectocosmos), NIF **** 3190.
– Premio Comercio Traxectoria 2024, cunha contía de 3.000 euros:
Vicente Abalo Ríos (Ventos), DNI 3541****.
– Premio Comercio Emprende 2024, cunha contía de 3.000 euros:
Lilia Méndez Iglesias (AO Domini), DNI 3498****.
– Premio Comercio Dinamización 2024, cunha contía de 5.000 euros:
Asociación CCA Carballo, NIF ****2148.
– Premio Comercio Consumo 2024 responsable, cunha contía de 3.000 euros:
Sara Álvarez Bermúdez (Boutique La Böcöque), DNI 7873****.
ORDE do 16 de decembro de 2024 pola que se fai pública a ampliación da dotación orzamentaria para a concesión das axudas da Orde do 30 de xullo de 2024 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, e se procede á súa convocatoria para o ano 2024 (código de procedemento TR352A).
Consellería de Emprego, Comercio e Emigración — III. Outras disposicións — 20/12/2024

A Orde da Consellería de Emprego, Comercio e Emigración, do 30 de xullo de 2024, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, e se procede á súa convocatoria para o ano 2024 (
Diario Oficial de Galicia
núm. 155, do 12 de agosto), establece no seu artigo 2 o crédito orzamentario que financia as subvencións reguladas nesta orde para o ano 2024.
Así mesmo, establece no seu artigo 2.3 que os créditos poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Emprego e Asuntos Laborais, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, ao non existir crédito suficiente na mesma aplicación 44.04.322C.481.7 (código de proxecto 2015 00489), para os mesmos fins, cómpre ampliar o importe dos créditos destinados ás axudas deste programa, que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de entidades beneficiarias posible.
Por todo o exposto, e no uso das facultades que me foron conferidas,
Artigo primeiro
Amplíase o importe total das axudas establecidas na Orde da Consellería de Emprego, Comercio e Emigración, do 30 de xullo de 2024, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, e se procede á súa convocatoria para o ano 2024 (
Diario Oficial de Galicia
núm. 155, do 12 de agosto), na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2024:
Fomento do emprego a través dos programas de cooperación 44.04.322C.481.7, no código de proxecto 2015 00489, na contía de 1.207.029,36 €, con fondos propios da Comunidade Autónoma de Galicia e con fondos finalistas do Estado.
Artigo segundo
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de decembro de 2024
ORDE do 16 de decembro de 2024 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2023/24, convocados pola Orde do 29 de maio de 2024 (Diario Oficial de Galicia número 109, do 6 de xuño).
Consellería de Educación, Ciencia, Universidades e Formación Profesional — III. Outras disposicións — 20/12/2024

A Orde do 29 de maio de 2024 (DOG núm. 109, do 6 de xuño) pola que se convocan os premios extraordinarios de educación secundaria obrigatoria ao rendemento académico correspondentes ao curso 2023/24, establece no seu artigo 15.2 que a persoa titular da Dirección Xeral de Ordenación e Innovación Educativa elevará a proposta feita polo tribunal á persoa titular da Consellería de Cultura, Educación, Formación Profesional e Universidades, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizada a proba, publicada a acta provisional coas puntuacións obtidas polo alumnado, resoltas as reclamacións presentadas, e vistas a acta coa proposta do tribunal de adxudicación dos premios extraordinarios de educación secundaria obrigatoria ao rendemento académico correspondentes ao curso 2023/24 e a correspondente proposta da persoa titular da Dirección Xeral de Ordenación e Innovación Educativa sobre a concesión destes premios,
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2023/24 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Educación, Ciencia, Universidades e Formación Profesional, por delegación de competencia establecida na Orde do 5 de xuño de 2024 (DOG núm. 114, do 13 de xuño), no prazo dun mes contado a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de decembro de 2024
ORDE do 16 de decembro de 2024 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2023/24, convocados pola Orde do 19 de xuño de 2024 (Diario Oficial de Galicia número 125, do 28 de xuño).
Consellería de Educación, Ciencia, Universidades e Formación Profesional — III. Outras disposicións — 20/12/2024

A Orde do 19 de xuño de 2024 (DOG núm. 125, do 28 de xuño) pola que se convocan os premios de educación secundaria obrigatoria ao esforzo e á superación persoal correspondentes ao curso 2023/24, establece no seu artigo 15.2 que a persoa titular da Dirección Xeral de Ordenación e Innovación Educativa elevará a proposta feita pola Comisión de Selección á persoa titular da Consellería de Educación, Ciencia, Universidades e Formación Profesional, quen emitirá a correspondente orde de adxudicación para a súa publicación no
Diario Oficial de Galicia
, que recollerá a relación de códigos alfanuméricos das persoas premiadas.
Vista a proposta feita pola Comisión de Selección, por proposta da persoa titular da Dirección Xeral de Ordenación e Innovación Educativa, de acordo co establecido no artigo 15.2 da orde de convocatoria,
Primeiro. Conceder os premios de educación secundaria obrigatoria ao esforzo e á superación persoal correspondentes ao curso 2023/24 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Educación, Ciencia, Universidades e Formación Profesional, por delegación de competencia establecida na Orde do 5 de xuño de 2024 (DOG núm. 114, do 13 de xuño), no prazo dun mes contado a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de decembro de 2024
EXTRACTO da Orde do 3 de decembro de 2024 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2025 (código de procedemento MT809E).
Consellería de Medio Ambiente e Cambio Climático — III. Outras disposicións — 20/12/2024

BDNS (Identif.): 802753.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán acollerse a estas axudas:
a) As persoas, físicas ou xurídicas, titulares de explotacións agrarias onde se constaten os danos aos cultivos agrícolas producidos polo xabaril, inscritas no Rexistro de Explotacións Agrarias de Galicia (Reaga).
b) As persoas, físicas ou xurídicas, titulares de explotacións agrarias de autoconsumo onde se constaten os danos aos cultivos agrícolas producidos polo xabaril.
Segundo. Obxecto
Esta orde ten por obxecto establecer as bases reguladoras dunha liña de axudas a favor das persoas afectadas polos danos causados nos seus cultivos agrícolas polo xabaril, coa finalidade de compensar estes danos, e proceder á súa convocatoria para o ano 2025 (código de procedemento MT809E).
Terceiro. Bases reguladoras e convocatoria
Orde do 3 de decembro de 2024 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2025 (código de procedemento MT809E).
Cuarto. Contía
O importe asignado é de dous millóns dezaoito mil cincocentos cincuenta e seis euros (2.018.556 €).
1. O importe das axudas por danos causados nos cultivos agrícolas polo xabaril figura no anexo I da convocatoria.
2. O importe máximo por persoa beneficiaria establécese en 2.750 €. No caso de que os danos excedan este importe, a persoa beneficiaria terá dereito á axuda máxima, é dicir, 2.750 €.
Quinto. Prazo de presentación de solicitudes
a) Para os danos comunicados entre o 11 de outubro de 2024 e a entrada en vigor desta orde, o prazo de presentación será de 1 mes contado a partir da entrada en vigor desta orde.
É requisito imprescindible que se teña previamente comunicado o dano do xeito e no prazo previsto na Orde do 19 de decembro de 2023 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2024.
b) Para os danos comunicados desde a entrada en vigor desta orde, o prazo de presentación da solicitude de axuda será dun mes contado desde o día seguinte ao da comunicación do dano ao teléfono 012, de acordo co establecido no artigo 6 desta orde.
Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 3 de decembro de 2024
RESOLUCIÓN do 4 de decembro de 2024 pola que se dá publicidade á revogación da encomenda á Axencia Galega de Infraestruturas da xestión das actuacións para a redacción do proxecto e a execución das obras de reforma do centro de saúde da Milagrosa (Lugo).
Consellería de Sanidade — III. Outras disposicións — 17/12/2024

Mediante a Resolución da Consellería de Sanidade, do 14 de marzo de 2022, encomendouse á Axencia Galega de Infraestruturas a xestión das actuacións para a redacción do proxecto e a execución das obras de reforma do centro de saúde da Milagrosa (Lugo). A dita resolución foi obxecto de publicación no Diario Oficial de Galicia núm. 55, do 21 de marzo de 2022.
Mediante escrito do 12 de xullo de 2024, da Axencia Galega de Infraestruturas, solicítase a desistencia da dita encomenda xa que, debido á carga de traballo na Área de Contratación da Axencia, hoxe en día non foi posible licitar a execución das obras.
Estas circunstancias sobrevidas determinan a necesidade de que a xestión das actuacións para a execución das obras de reforma inicialmente encomendadas á Axencia Galega de Infraestruturas sexa asumida directamente polo Servizo Galego de Saúde.
De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, por medio desta dáse publicidade á Resolución da Consellería de Sanidade, do 27 de novembro de 2024, pola que se revoga e deixa sen efecto a encomenda á Axencia Galega de Infraestruturas da xestión das actuacións para a redacción do proxecto e a execución das obras de reforma do centro de saúde da Milagrosa (Lugo).
Santiago de Compostela, 4 de decembro de 2024
RESOLUCIÓN do 4 de decembro de 2024 pola que se dá publicidade á revogación da encomenda á Axencia Galega de Infraestruturas da xestión das actuacións para a redacción do proxecto e a execución das obras de construción do novo centro de saúde no concello de Boborás (Ourense).
Consellería de Sanidade — III. Outras disposicións — 17/12/2024

Mediante a Resolución da Consellería de Sanidade, do 14 de xullo de 2022, encomendouse á Axencia Galega de Infraestruturas a xestión das actuacións para a redacción do proxecto e a execución das obras de construción do novo centro de saúde no Concello de Boborás (Ourense). A dita resolución foi obxecto de publicación no Diario Oficial de Galicia núm. 205, do 27 de outubro de 2022.
Mediante escrito do 30 de outubro de 2024, a Axencia Galega de Infraestruturas solicita a desistencia de dita encomenda, xa que, debido á carga de traballo sobrevida na Área de Contratación da Axencia, hoxe en día non foi posible licitar a execución das obras.
Estas circunstancias sobrevidas determinan a necesidade de que a xestión das actuacións para a execución das obras de construción, inicialmente encomendadas á Axencia Galega de Infraestruturas, sexa asumida directamente polo Servizo Galego de Saúde.
De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, por medio desta dáse publicidade á Resolución da Consellería de Sanidade, do 27 de novembro de 2024, pola que se revoga e deixa sen efecto a encomenda á Axencia Galega de Infraestruturas da xestión das actuacións para a redacción do proxecto e a execución das obras de construción do novo centro de saúde no concello de Boborás (Ourense).
Santiago de Compostela, 4 de decembro de 2024
EXTRACTO da Orde do 3 de decembro de 2024 pola que se establecen as bases reguladoras das axudas aos custos derivados da instalación de valados fixos como medida de prevención dos danos que poida ocasionar o lobo, e se convocan para o ano 2025 (código de procedemento MT809F).
Consellería de Medio Ambiente e Cambio Climático — III. Outras disposicións — 23/12/2024

BDNS (Identif.): 804410.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderanse acoller a estas axudas as persoas físicas ou xurídicas titulares de explotacións gandeiras do tipo de gando bovino, ovino, cabrún, porcino da raza celta, equino que figuren incluídas no Rexistro Xeral de Explotacións Gandeiras (REGA) de Galicia.
Segundo.
Obxecto
Establecer as bases reguladoras dunha liña de axudas a favor das persoas titulares de explotacións gandeiras afectadas polos ataques de lobo, coa finalidade de fomentar a aplicación de medidas de protección, para o que se incentiva a adquisición de elementos preventivos (valados fixos) dos danos que poidan ocasionar esta especie, e se procede á súa convocatoria para o ano 2025 (procedemento MT809F).
Terceiro.
Bases reguladoras e convocatoria
Orde do 3 de decembro de 2024 pola que se establecen as bases reguladoras das axudas aos custos derivados da instalación de valados fixos como medida de prevención dos danos que poida ocasionar o lobo, e se convocan para o ano 2025 (código de procedemento MT809F).
Cuarto.
Contía
As axudas concedidas ao abeiro desta orde serán financiadas pola Consellería de Medio Ambiente e Cambio Climático cun importe total de catrocentos mil euros (400.000 €).
Subvencionaranse a adquisición e a instalación de valados fixos:
a) Valados fixos electrificados.
O importe máximo da axuda será de 3,5 € por metro lineal ata un máximo de 1.750 € por valado, IVE excluído.
b) Valados fixos con malla gandeira ou cinexética metálica.
O importe máximo da axuda será de 4,5 € por metro lineal ata un máximo de 4.500 € por valado, IVE excluído.
Quinto.
Prazo de presentación de solicitudes
O prazo de presentación das solicitudes de axuda será dun mes a partir do día seguinte ao da publicación da orde no
Diario Oficial de Galicia
.
Santiago de Compostela, 3 de decembro de 2024
RESOLUCIÓN do 4 de decembro de 2024 pola que se publica o plan de estudos do máster universitario en Dirección de Proxectos.
Universidade de Santiago de Compostela — III. Outras disposicións — 26/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no Boletín Oficial del Estado do 27 de setembro, por medio da Resolución da Secretaría Xeral de Universidades do 20 de setembro de 2024).
Este reitorado resolve publicar o plan de estudos conducentes á obtención do título oficial de máster universitario en Dirección de Proxectos pola Universidade de Santiago de Compostela.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 4 de decembro de 2024 pola que se publica o plan de estudos do máster universitario en Biociencias Moleculares.
Universidade de Santiago de Compostela — III. Outras disposicións — 26/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no Boletín Oficial del Estado do 27 de setembro, por medio da Resolución da Secretaría Xeral de Universidades do 20 de setembro de 2024),
Este reitorado resolve publicar o plan de estudos conducentes á obtención do título oficial de máster universitario en Biociencias Moleculares pola Universidade de Santiago de Compostela.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 4 de decembro de 2024 pola que se publica o plan de estudos do máster universitario en Ensino de Español como Lingua Estranxeira ou Segunda Lingua pola Universidade da Coruña, a Universidade de Santiago de Compostela e a Universidade de Vigo.
Universidade de Santiago de Compostela — III. Outras disposicións — 26/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no
Boletín Oficial del Estado
do 27 de setembro, por medio da Resolución da Secretaría Xeral de Universidades do 20 de setembro),
Este reitorado resolve publicar o plan de estudos conducentes á obtención do título oficial de máster universitario en Ensino de Español como Lingua Estranxeira ou Segunda Lingua pola Universidade da Coruña, a Universidade de Santiago de Compostela e a Universidade de Vigo.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
EXTRACTO da Resolución do 2 de decembro de 2024 pola que se establecen as bases reguladoras para a concesión de subvencións en réxime de concorrencia competitiva para proxectos de creación, produción, promoción e difusión musical e se procede á convocatoria para o ano 2025 (código de procedemento CT207L).
Axencia Galega das Industrias Culturais — III. Outras disposicións — 26/12/2024

BDNS (Identif.): 803868.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán optar a estas subvencións todas as empresas e as persoas traballadoras autónomas con sucursal, ou oficina permanente, de polo menos un ano previo a esta convocatoria, na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea, que desenvolvan maioritariamente a súa actividade habitual en Galicia e que se dediquen ao
management
de artistas ou formacións musicais ou a edición fonográfica.
Enténdese por
management
a xestión, promoción, asesoramento e planificación da carreira profesional de artistas e formacións musicais nun mercado profesional e competitivo.
Enténdese por edición fonográfica a fixación de audio nun soporte para a súa comunicación ou publicación.
Segundo.
Finalidade
Determinar as condicións polas cales se regulará a concesión de subvencións, en réxime de concorrencia competitiva, da Axencia Galega das Industrias Culturais para proxectos de creación, produción, promoción e difusión musical
Terceiro.
Bases reguladoras
Resolución do 2 de decembro de 2024 pola que se establecen as bases reguladoras para a concesión de subvencións en réxime de concorrencia competitiva para proxectos de creación, produción, promoción e difusión musical e se procede á convocatoria para o ano 2025 (código de procedemento CT207L).
Cuarto.
Importe
As axudas obxecto desta convocatoria imputaranse aos orzamentos da Axencia Galega das Industrias Culturais para 2025 e 2026, por importe total de 150.000 € na aplicación 13.A1.432B.770.0, código de proxecto 2015 00003 coa distribución plurianual seguinte:
Anualidade 2025: 75.000 €.
Anualidade 2026: 75.000 €.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
.
Santiago de Compostela, 2 de decembro de 2024
RESOLUCIÓN do 4 de decembro de 2024 pola que se publica o plan de estudos do máster universitario en Enxeñaría de Montes.
Universidade de Santiago de Compostela — III. Outras disposicións — 26/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no
Boletín Oficial del Estado
do 27 de setembro de 2024 pola Resolución da Secretaría Xeral de Universidades do 20 de setembro).
Este reitorado resolve publicar o plan de estudos conducentes á obtención do título oficial de máster universitario en Enxeñaría de Montes pola Universidade de Santiago de Compostela.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
RESOLUCIÓN do 4 de decembro de 2024 pola que se publica o plan de estudos do máster universitario en Enxeñaría Agronómica.
Universidade de Santiago de Compostela — III. Outras disposicións — 26/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no Boletín Oficial del Estado do 27 de setembro, por medio da Resolución da Secretaría Xeral de Universidades do 20 de setembro de 2024).
Este reitorado resolve publicar o plan de estudos conducentes á obtención do título oficial de máster universitario en Enxeñaría Agronómica pola Universidade de Santiago de Compostela.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades:
O título de máster en Enxeñaría Agronómica inclúe a posibilidade de que o estudantado opte entre tres especialidades distintas, se así o desexa, ou finalizar a titulación sen especialidade.
As tres especialidades que se ofertan son:
– Agroenxeñaría.
– Enxeñaría da Produción de Leite.
– Vitivinicultura.
Os módulos de especialidade supoñen a realización de 12 créditos ECTS optativos, dos 18 créditos ECTS optativos ofertados. Para obter a especialidade, o estudantado deberá cursar 4 materias optativas das 6 que se ofertan en cada un dos módulos que conforman a especialidade correspondente, así como realizar as prácticas externas e o traballo fin de máster en temáticas relacionadas coa especialidade elixida.
RESOLUCIÓN do 20 de decembro de 2024 pola que se publica a oferta de emprego público do persoal docente e investigador para o ano 2024.
Universidade de Vigo — III. Outras disposicións — 27/12/2024

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; no artigo 20 da Lei 31/2022, do 24 de decembro, de orzamentos xerais do Estado para o ano 2023 (BOE núm. 308, do 24 de decembro) prorrogado no ano 2024, e dos artigos 12 e 36 da Lei 9/2023, do 28 de decembro, de orzamentos xerais da Comunidade Autónoma de Galicia para o ano 2024 (DOG núm. 246, do 29 de decembro) e no artigo 71.2 da Lei orgánica 2/2023, do 22 de marzo, do sistema universitario, e unha vez obtida a preceptiva autorización da Consellería de Facenda da Xunta de Galicia,
Primeiro. Publicar a oferta de emprego público do persoal docente e investigador da Universidade de Vigo para o ano 2024.
Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo.
Terceiro. As convocatorias dos concursos de acceso derivadas desta oferta publicaranse no
Boletín Oficial del Estado
e no
Diario Oficial de Galicia
, para garantir a publicidade exixida nos artigos 71.1 e 86.1 da Lei orgánica 2/2023, do 22 de marzo, do sistema universitario, e executaranse dentro do prazo máximo previsto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público.
Contra esta resolución, que esgota a vía administrativa, poderase interpor recurso contencioso-administrativo ante o xulgado do contencioso-administrativo no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Non obstante, as persoas interesadas poderán interpoñer recurso potestativo de reposición no prazo dun mes perante o órgano que a ditou. Neste caso non se poderá interpor o dito recurso contencioso-administrativo mentres non se dite resolución expresa ou presunta do recurso administrativo de reposición, ao abeiro dos artigos 123 e seguintes da Lei 39/2015, do 1 de outubro, do procedemento administrativo común das administracións públicas.
Vigo, 20 de decembro de 2024
Persoal docente e investigador dos corpos docentes universitarios:
Persoal docente e investigador permanente laboral:
Quenda de promoción interna:
En aplicación do disposto no artigo 71.2 da Lei orgánica 2/2023, do 22 de marzo, do sistema universitario, inclúense na OEP para o ano 2023 as seguintes prazas polo procedemento de promoción interna:
RESOLUCIÓN do 4 de decembro de 2024 pola que se publica o plan de estudos do máster universitario Erasmus Mundus en Lexicografía/European Master in Lexicography (EMJM-EMLex) pola Universidade de Santiago de Compostela; Friedrich-Alexander-Universität Erlangen-Nürnberg (Alemaña); Ilia State University (Xeorxia); Károli Gáspár Református Egyetem (Hungría); Universidade do Minho (Portugal); Università degli Studi di Roma Tre (Italia); Universität Hildesheim (Alemaña) e Université de Lorraine (Francia).
Universidade de Santiago de Compostela — III. Outras disposicións — 27/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no
Boletín Oficial del Estado
do 27 de setembro de 2024, por medio da Resolución da Secretaría Xeral de Universidades do 20 de setembro de 2024),
Este reitorado resolve publicar o plan de estudos conducentes á obtención do título oficial de máster universitario Erasmus Mundus en Lexicografía/European Master in Lexicography (EMJM-EMLex) pola Universidade de Santiago de Compostela; Friedrich-Alexander-Universität Erlangen-Nürnberg (Alemaña); Ilia State University (Xeorxia); Károli Gáspár Református Egyetem (Hungría); Universidade do Minho (Portugal); Università degli Studi di Roma Tre (Italia); Universität Hildesheim (Alemaña) e Université de Lorraine (Francia).
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
RESOLUCIÓN do 4 de decembro de 2024 pola que se publica o plan de estudos do máster universitario en Xornalismo e Comunicación Multimedia.
Universidade de Santiago de Compostela — III. Outras disposicións — 27/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no
Boletín Oficial del Estado
de 27 de setembro de 2024 por medio da Resolución da Secretaría Xeral de Universidades do 20 de setembro de 2024),
Este reitorado resolve publicar o plan de estudos conducentes á obtención do título oficial de máster universitario en Xornalismo e Comunicación Multimedia pola Universidade de Santiago de Compostela.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
RESOLUCIÓN do 4 de decembro de 2024 pola que se publica o plan de estudos do máster universitario en Servizos Culturais.
Universidade de Santiago de Compostela — III. Outras disposicións — 27/12/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 17 de setembro de 2024 (publicado no
Boletín Oficial del Estado
do 27 de setembro de 2024 por medio da Resolución da Secretaría Xeral de Universidades do 20 de setembro de 2024),
Este reitorado resolve publicar o plan de estudos conducente á obtención do título oficial de máster universitario en Servizos Culturais pola Universidade de Santiago de Compostela.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 4 de decembro de 2024
Cadro 1. Distribución de créditos ECTS segundo o tipo de materia
Cadro 2. Plan de estudos do máster
(1)Para elixir unha delas
Especialidades:
O título de máster en Servizos Culturais inclúe a posibilidade de que o alumnado opte entre dúas especialidades:
– Políticas Culturais Contemporáneas.
– Industrias Culturais.
Os módulos das especialidades supoñen a realización de 15 créditos ECTS optativos. Hai dúas vías para obter algunha destas especialidades: ou ben, cursando os 15 créditos optativos ofertados en cada unha delas, ou ben facendo 9 deses créditos optativos ofertados e a materia optativa de 6 créditos de prácticas externas, sempre e cando as prácticas estean vinculadas coa especialidade elixida.
Existe a posibilidade de que o alumnado obteña o título sen necesidade de ter unha especialidade, combinando materias optativas de ambas as especialidades ata un total de 15 créditos, ou ben materias de ambas as especialidades ata un total de 9 créditos e 6 créditos de prácticas externas, neste caso sen vinculación coa especialidade.